हबीबगंज स्टेशन: ड्रॉप एंड गो लेन में अवैध वसूली, कैब भी काट रही जेब
ट्रांसपोर्ट रिपोर्टर | भोपाल
हबीबगंज रेलवे स्टेशन पर ड्रॉप एंड गो लेन में आने वाले चार पहिया वाहन चालकों से अवैध वसूली की जा रही है। नियम के मुताबिक ड्रॉप एंड गो लेन में चार्ज लेने का कोई प्रावधान नहीं है। इसके बाद भी पार्किंग ठेकेदार द्वारा 10 रुपए की अवैध वसूली की जा रही है। जबकि भोपाल स्टेशन की पार्किंग में ड्रॉप एंड गो लेन में कोई चार्ज नहीं वसूला जाता है।
कोलार की राजवैद्य कॉलोनी निवासी गरिमा गुर्जर ने बताया कि हबीबगंज स्टेशन पर उन्होंने कैब मंगाई। जब वे कैब में बैठकर घर जाने लगी तो पार्किंग कर्मचारी ने 10 रुपए चार्ज वसूला। कैब के ड्राइवर ने यह चार्ज उनसे ही लिया। अधिकारियों का कहना है कि मामले की जांच करवाई जाएगी। सही पाए जाने पर वेंडर पर जुर्माना किया जाएगा। दूसरी तरह ओला कैब द्वारा नई नीति नहीं आने का खासा फायदा उठाया जा रहा है। कई यात्रियों की शिकायत है कि ओला कैब द्वारा ज्यादा वसूली की जा रही है।
दूरी दो किमी से भी कम, वसूले Rs.81
अशोक कुमार ने एमपी नगर से हबीबगंज स्टेशन के लिए ओला कैब ली। यह दूरी दो किमी भी नहीं थी। और अशोक से 81 रुपए चार्ज ले लिया गया। इसमें राइडिंग चार्ज, 50 रुपए दो किमी का चार्ज शामिल है। अशोक के मुताबिक इतनी दूरी के मात्र 50 रुपए ही वसूले जाते हैं।
कैब कैंसिल करने पर Rs.50 का बिल
गुलमोहर निवासी पवन मिश्रा ने ओला कैब बुक की। जरूरी काम आ जाने पर उन्होंने तत्काल कैब को कैंसिल कर दिया। इतने में ही 50 रुपए आउट स्टेंडिंग का बिल उनके मोबाइल फोन पर आ गया। अब जब भी पवन ओला से यात्रा करेगे, यह 50 रुपए भी उन्हें अगले बिल में जोड़कर दे दिए जाएंगे।
मार्च के अंत तक एप बेस्ड कैब के लिए पॉलिसी आने की संभावना है। इसके बाद गड़बड़ी रोकने में आसानी हो जाएगी। जिन यात्रियों के साथ बिल में गड़बड़ी की गई है, वे शिकायत करें। हम कार्रवाई करेंगे।’ संजय तिवारी, एआरटीओ व रजिस्ट्रेशन प्रभारी
हबीबगंज रेलवे स्टेशन पर यदि ड्रॉप एंड गो लेन पर वाहन चालक से अवैध वसूली करता है तो यह गलत है। मामले की जांच करवाकर पार्किंग ठेकेदार के खिलाफ कार्रवाई की जाएगी। आईए सिद्दीकी, प्रवक्ता, रेल मंडल भोपाल
नियम ही नहीं फिर भी जारी है वसूली
bho_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva